3แบงก์ปล่อยกู้จีเอ็มเดินเครื่องสายพานผลิต
&nbsp; 3 แบงค์ ประสาน ปล่อยกู้บริษัทจีเอ็มประเทศไทย วงเงินกว่า 1.35 หมื่นล้านบาท สนับสนุนเงินหมุนเวียน
29 ม.ค. 2553

3 แบงค์ ประสาน ปล่อยกู้บริษัทจีเอ็มประเทศไทย วงเงินกว่า 1.35 หมื่นล้านบาท สนับสนุนเงินหมุนเวียน
นายกรณ์ จาติกวณิช รมว.คลัง ประธานในพิธีลงนามในสัญญาสนับสนุนทางการเงิน ระหว่าง บริษัท เจอเนอรัลมอเตอร์ส (ประเทศไทย) กับสถาบันการเงิน 3 แห่ง  ประกอบด้วย ธนาคารกรุงเทพ  ไทยพาณิชย์ และทิสโก้  วงเงิน  13,500 ล้านบาท  เป็นเงินสนับสนุนด้านเงินทุนหมุนเวียน เพื่อพัฒนาโครงการหลัก 3 โครงการ ประกอบด้วย 1. โครงการพัฒนาปิ๊กอัพสายพันธุ์ใหม่ 2. โครงการผลิตรถเอนกประสงค์รุ่นใหม่ และ 3.โครงการก่อสร้างโรงงานผลิตเครื่องยนต์ดีเซลแห่งแรกของอาเซียน ซึ่งจะเดินเครื่องปี 2554-2555 บนพื้นที่ 440 ไร่ ของบริษัทจีเอ็มที่จังหวัดระยอง และได้เริ่มก่อสร้างไปแล้วตั้งแต่ปี 2552  ขณะที่บริษัทเจอเนอรัลมอเตอร์ส  ซึ่งเป็นบริษัทแม่ในสหรัฐ ได้ร่วมสนับสนุนทุนจดทะเบียนเพิ่มเป็น 3,890 ล้านบาท